Volgens Charlize het dit vir haar gewerk, maar sy glo elke nuwe ma moet liefs na haar eie liggaam luister om te besluit wat die beste vir haar is.
“Dit is 'n proses, maar ek werk so nou en dan 'n paar aktiwiteite in net om my lyf stadig en stelselmatig aan oefening gewoond te maak,” sê sy.
“Ek dink nie 'n mens kan in woorde beskryf wat dit is om 'n ma te wees nie. Ek is so oorweldig deur die liefde wat ek vir my dogtertjie het, dit gaan soms my verstand te bowe oor hoe 'n mens nog 'n mensie so lief kan hê,” het sy oor haar kleinding gekoer.
“Ek haal my hoed af vir elke ma daar buite. Dit is beslis nie maklik nie. En of 'n mens natuurlik die lewe geskenk het en of jy 'n keisersnit gehad het, ek dink vroue is dapper en dis 'n ongelooflike prestasie, eer en voorreg om 'n kind in die wêreld te bring,” het sy voortgegaan.
Volgens Charlize werk sy en Warren as 'n span saam om stabiliteit in die huis te handhaaf. Sy erken die nuweling in die huis sorg vir 'n groot aanpassing, maar "dis absoluut die moeite werd".